ઓસ્ટ્રેલિયા ખાતે રમાઈ રહેલી કોમનવેલ્થ ગેમ્સમાં વેઈટલિફ્ટિંગમાં ફરી એક વખત ભારતનું નસીબ ચમક્યું છે. ભારત તરફથી વેઈટલિફ્ટિંગમાં ૬૯ કિલોની કેટેગરીમાં ભારતના દીપક લાઠેરે બ્રોન્ઝ મેડલ અપાવ્યો હતો. દીપકે સ્નેચમાં ૧૩૬ અને ક્લીન એન્ડ જર્કમાં ૧૫૯ કિલો વજન ઉઠાવ્યું હતું. અંતિમ પ્રયાસમાં તેણે ૧૬૦ કિલો વજન ઉઠાવવાનો પ્રયાસ કર્યો હતો પણ સફળ થયો નહીં. તેણે કુલ ૨૯૫ કિલો વજન ઉઠાવ્યું હતું. આ સાથે જ તેણે ભારતના વેઈટલિફ્ટિંગના મેડલ્સની સંખ્યા ચાર કરાવી દીધી હતી. ભારતને અત્યાર સુધીમાં બે ગોલ્ડ, એક સિલ્વર અને એક બ્રોન્ઝ મળેલો છે.